דו"ח חירות בעולם

שמאל|ממוזער|330px|
דו"ח חירות בעולם (באנגלית: Freedom in the World Report), מתפרסם מדי שנה על ידי ארגון ה-Freedom House האמריקאי. מטרת הדו"ח היא לנסות ולהציג מדד כמותי לרמת הדמוקרטיה והחירות הפוליטית במדינות וטריטוריות שונות בעולם. הדו"ח מדרג את רמת הזכויות הפוליטיות והחירויות האזרחיות במדינות ובטריטוריות השונות בסולם של 1 (חופשי ביותר) ועד ל-7 (הכי פחות חופשי). על פי דירוגים אלה, מחולקות המדינות לקטגוריות – "חופשית" (Free), "חופשית חלקית" (Partly Free) ו"אינה חופשית" (Not Free). פרסום המדד החל בשנת 1973 על ידי הסוציולוג ריימונד גסטיל.

נתוני הדו"ח זוכים לשימוש רב בעולם, ונחשבים על ידי רבים לסמכות בתחום. המדד מופיע רבות בתקשורת, זוכה לשימוש רב במחקרים אקדמיים וכן משמש את האומות המאוחדות, הבנק העולמי והסוכנות האמריקנית לפיתוח בינלאומי של ממשלת ארצות הברית. מדד זה נחשב בקרב החוקרים כ"קנה מידה למדידת הדמוקרטיה", ולדעת תומכיו ישנו מתאם גבוה בינו לבין מדדי דמוקרטיה אחרים, כמו מדד ה-Polity data series. מאידך, כמה ממרכיבי הדו"ח זכו גם לביקורת.

 חישוב המדד 
הציון במדד ניתן בכל אחת משתי הקטגוריות – זכויות פוליטיות וחירויות אזרחיות. הדירוג בסולם נע בין 1 ל-7, כאשר דירוג 1 מייצג את הרמה הגבוהה ביותר ודירוג 7 מייצג את הרמה הנמוכה ביותר. הציון ניתן מחישוב התשובות ל-25 שאלות, 10 הקשורות בזכויות פוליטיות ו-15 הקשורות בחירויות אזרח. לכל שאלה מוענק ציון בסולם של 0 עד 4. הציון המרבי האפשרי לזכויות פוליטיות היה 40 והציון המרבי האפשרי לחירויות אזרחיות היה 60. לאחר שניתן הציון הכולל שהושג בכל קטגוריה, הוא מומר לדירוג מספרי בסולם של 1 עד 7. בנוסף לציון הנפרד לזכויות פוליטיות ולחרויות אזרחיות, ניתן גם ציון חירות משולב על פי חישוב ממוצע של שני הדירוגים והציון המתקבל נמצא בטווח של 1.0 עד 7.0. ציון זה קובע את הסטטוס הכללי של המדינה: "חופשית" (1.0 עד 2.5), "חופשית באופן חלקי" (3.0 עד 5.0), או "לא חופשית" (5.5 עד 7.0).

 מגמות 

דוח משנת 2023, מסכם את התהליכים בחמישים השנים בהן הדוח נכתב.

 גל הדמוקרטיזציה (1973-2005) 
על פי סיכום זה המהדורות הראשונות של הדוח, החל מ-1973, חפפו לתחילתו של "הגל השלישי" של הדמוקרטיזציה. בתקופה זו, דיקטטורות צבאיות רבות פינו את מקומן למנהיגים אזרחיים נבחרים. בעשורים הראשונים עד אמצע שנות העשרים מתוארת התקדמות. דמוקרטיות מבוססות שהתגבשו במהלך תקופות התקדמות אלה הוכיחו עמידות. הנתונים מראים כי ברגע שמדינות זוכות למעמד "חופשית", הן נוטות לשמור עליו למשך עשורים.

בשנות ה-70: ביוון קרסה חונטה צבאית ב-1974, והדמוקרטיה שוחזרה. ספרד החלה את המעבר לדמוקרטיה לאחר מותו של פרנסיסקו פרנקו ב-1975, מעבר שאושר באמצעות בחירות חופשיות ב-1977

שנות ה-80: באמריקה הלטינית, מנהיגיה הצבאיים של ארגנטינה התפטרו לאחר הפלישה הכושלת לאיי פוקלנד ב-1982, והמדינה חזרה לשלטון אזרחי. ברזיל חזרה לדמוקרטיה לאחר בחירות ב-1985, וצ'ילה סיימה את הדיקטטורה הצבאית של אוגוסטו פינושה דרך הצבעה בקלפי.

שנות ה-90: טייוואן ביססה את מעמדה כ"חופשית" לאחר שקיימה את הבחירות הישירות הראשונות לנשיאות. דרום קוריאה בחרה את הנשיא האזרחי הראשון שלה מאז 1961. דרום אפריקה שודרגה ל"חופשית" לראשונה במהדורת 1994–95, לאחר שסיימה את האפרטהייד וקיימה בחירות חופשיות ושוויוניות.

לאחר המלחמה הקרה: נפילת מסך הברזל (1989) והתפרקות ברית המועצות (1991) הביאו חירות למדינות רבות במרכז ומזרח אירופה.

 הנסיגה וההידרדרות העולמית (2005 ואילך) 
בדו״חות 2023-2025 מצוין כי מזה שני עשורים, משנת 2005, חלה ירידה מתמשכת ברמת החירות שנמדדת על פי הדו״ח כאשר ב־52 מדינות חלה ירידה לעומת 21 מדינות שבהן חלה עליה. הפגיעה בחירויות האזרחיות ובמיוחד חופש הביטוי וחופש העיתונות, היא גורם מפתח בנסיגה הדמוקרטית העולמית. מספר המדינות והטריטוריות שקיבלו ציון 0 מתוך 4 במדד חופש העיתונות גדל מ-14 ל-33 במהלך שנות הדעיכה. עיתונאים מתמודדים עם תקיפות מתמשכות מצד אוטוקרטים ותומכיהם, ואף מקבלים הגנה בלתי מספקת בחלק מהדמוקרטיות. הציונים במדד חופש הביטוי האישי נפגעו גם הם, כאשר יותר אנשים חוששים להביע דעות ביקורתיות עקב פלישה גוברת לפרטיות, הטרדות, ועידוד לצנזורה עצמית. השימוש הגובר בטכנולוגיות מעקב וריגול תרם לצמצום חופש הביטוי.

במהלך העשורים האחרונים הפך קשה יותר לבסס מוסדות דמוקרטיים מתפתחים. יותר ויותר מדינות נשארות במעמד "חופשית באופן חלקי" במקום להתקדם למעמד "חופשית". על פי דוח משנת 2023 הכשלים החמורים ביותר בחירות ובדמוקרטיה נבעו ממלחמות, הפיכות והתקפות על מוסדות דמוקרטיים על ידי מנהיגים לא ליברלים מכהנים אשר ניצלו את מעמדם לרעה. מנהיגים שנבחרו באופן דמוקרטי תוקפים יותר ויותר את מנגנוני הפיקוח על כוחם, כולל התקשורת, גופים למלחמה בשחיתות והרשות השופטת.

 אירועים ומגמות בשנות ה־20 
בכל שנה הדו"ח מנסה למפות מאפיינים ומגמות עדכניות, שלעיתים מושפעות מאירועים עדכניים.

בתקופת מגפת הקורונה פורסם דו"ח 2021 בשם "דמוקרטיה במצור", והוא עוסק בין השאר, בפגיעה בדמוקרטיה במספר מקומות בעולם בעת המגפה. גם בדו"ח שנתי אחר של הארגון, הדו"ח על רמת החירות ברשת האינטרנט (Freedom on the Net Report), תוארו מגמות עולמיות שליליות בעקבות המגפה. מגמות אלו כללו ניצול של המגפה על ידי מספר ממשלות לשם הגבלת הגישה של אזרחים למידע שאינו נוח לממשלה ובמקביל להצפת מידע מוטעה; הגברת איסוף מידע על האזרחים בידי הרשויות באופן שעלול לפגוע בפרטיות; הגבלת כניסת מידע על-ידי "פיצול" של האינטרנט הגלובלי.

בראשית שנת 2023, השנה ה-17 ברציפות בה נמדדה ירידה, נמדד הפער בין מספר המדינות שרשמו שיפורים כוללים בזכויות פוליטיות וחירויות אזרחיות לבין אלה שרשמו ירידות כוללות היה הצר ביותר מזה 17 שנים של הידרדרות גלובלית. בהסתמך על נתון זה מוזכר כי ייתכן שהמאבק לדמוקרטיה יתקרב לנקודת מפנה. מספר המדינות שבהן חלה נסיגה (35) היה המספר הקטן ביותר שתועד מאז החלה המגמה השלילית. ההתקדמות מיוחסת בעיקר להתפתחויות חיוביות מבחירות תחרותיות באפריקה ובאמריקה הלטינית, וכן מהסרת המגבלות שהוצבו במדינות שונות בגלל מגפת הקורונה. חופש העיתונות וחופש הביטוי האישי ירדו בחדות הרבה ביותר מכל המדדים מאז 2005. חופש המדיה היה נתון ללחץ בלפחות 157 מדינות וטריטוריות במהלך 2022. מלחמת רוסיה–אוקראינה הייתה ההתקפה הישירה ביותר על הדמוקרטיה והחופש העולמי.

במהלך 2024, 60 מדינות חוו הידרדרות בזכויות הפוליטיות ובחירויות האזרחיות שלהן, לעומת 34 מדינות בלבד שרשמו שיפורים. שנה זו שהייתה שנת בחירות גלובלית הייתה רוויה באלימות ומאמצים אוטוריטריים להגביל את בחירת הבוחרים.

 דירוג המדינות 
דירוג המדינות בדו"ח נכון לשנת 2025:
+דירוגמדינה/טריטוריהשכלול הניקודמידת חופש1פינלנד100חופשית2ניו זילנד99חופשית2נורווגיה99חופשית2שוודיה99חופשית5קנדה97חופשית5דנמרק97חופשית5אירלנד97חופשית5לוקסמבורג97חופשית5הולנד97חופשית5סן מרינו97חופשית11בלגיה96חופשית11אסטוניה96חופשית11יפן96חופשית11פורטוגל96חופשית11סלובניה96חופשית11שווייץ96חופשית11אורוגוואי96חופשית18אוסטרליה95חופשית18צ'ילה95חופשית18צ'כיה95חופשית18גרמניה95חופשית18איסלנד95חופשית23ברבדוס94חופשית23טאייוואן94חופשית25אנדורה93חופשית25אוסטריה93חופשית25איי מרשל93חופשית25טובאלו93חופשית29כף ורדה92חופשית29דומיניקה92חופשית29מיקרונזיה92חופשית29פלאו92חופשית29הממלכה המאוחדת92חופשית34קוסטה ריקה91חופשית34קפריסין91חופשית34סנט לוסיה91חופשית37ליכטנשטיין90חופשית37ספרד90חופשית37סנט וינסנט והגרנדינים90חופשית37איי בהאמה90חופשית41צרפת89חופשית41גרנדה89חופשית41איטליה89חופשית41קיריבטי89חופשית41לטביה89חופשית41ליטא89חופשית41סלובקיה89חופשית41סנט קיטס ונוויס89חופשית49בליז88חופשית50מלטה87חופשית51מאוריציוס86חופשית52ארגנטינה85חופשית52יוון85חופשית54מונגוליה84חופשית54סמואה84חופשית54סאו טומה ופרינסיפה84חופשית54ארצות הברית84חופשית58אנטיגואה וברבודה83חופשית58פנמה83חופשית60קרואטיה82חופשית60מונקו82חופשית60פולין82חופשית60רומניה82חופשית60טרינידד וטובגו82חופשית60ונואטו82חופשית67דרום אפריקה81חופשית67דרום קוריאה81חופשית68גאנה80חופשית68ג'מייקה80חופשית68סיישל80חופשית68סורינאם80חופשית68טונגה80חופשית73בולגריה77חופשית74צפון קפריסין76חופשית75בוטסואנה75חופשית75נאורו75חופשית75איי שלמה75חופשית78גיאנה74חופשית79ישראל73חופשית79נמיביה73חופשית81ברזיל72חופשית81מזרח טימור72חופשית83קולומביה70חופשית84פיג'י69חופשית באופן חלקי84מונטנגרו69חופשית באופן חלקי84סנגל69חופשית87אלבניה68חופשית באופן חלקי87בהוטן68חופשית87הרפובליקה הדומיניקנית68חופשית באופן חלקי90מקדוניה הצפונית67חופשית באופן חלקי90פרו67חופשית באופן חלקי92לסוטו66חופשית93בוליביה65חופשית באופן חלקי93אקוודור65חופשית באופן חלקי93הונגריה65חופשית באופן חלקי93מלאווי65חופשית באופן חלקי97ליבריה64חופשית באופן חלקי98הודו63חופשית באופן חלקי98פרגוואי63חופשית באופן חלקי100נפאל62חופשית באופן חלקי101פפואה ניו גיני61חופשית באופן חלקי102בנין60חופשית באופן חלקי102קוסובו60חופשית באופן חלקי102מולדובה60חופשית באופן חלקי105מקסיקו59חופשית באופן חלקי105סיירה לאון59חופשית באופן חלקי107הפיליפינים58חופשית באופן חלקי107סרי לנקה58חופשית באופן חלקי109אינדונזיה56חופשית באופן חלקי109סרביה56חופשית באופן חלקי111גאורגיה55חופשית באופן חלקי111מדגסקר55חופשית באופן חלקי113ארמניה54חופשית באופן חלקי114מלזיה53חופשית באופן חלקי114זמביה53חופשית באופן חלקי116בוסניה והרצגובינה52חופשית באופן חלקי117קניה51חופשית באופן חלקי117אוקראינה51חופשית באופן חלקי119גמביה50חופשית באופן חלקי120חוף השנהב49חופשית באופן חלקי121גואטמלה48חופשית באופן חלקי121הונדורס48חופשית באופן חלקי121סינגפור48חופשית באופן חלקי124אל סלוודור47חופשית באופן חלקי124סומלילנד47חופשית באופן חלקי126בנגלדש45חופשית באופן חלקי127ניגריה44חופשית באופן חלקי127תוניסיה44חופשית באופן חלקי129המלדיביים43חופשית באופן חלקי130איי קומורו42חופשית באופן חלקי131גינאה-ביסאו41חופשית באופן חלקי131מוזמביק41חופשית באופן חלקי131טוגו41חופשית באופן חלקי134הונג קונג40חופשית באופן חלקי135אבחזיה39חופשית באופן חלקי135לבנון39חופשית באופן חלקי135מאוריטניה39חופשית באופן חלקי138קשמיר (הודו)38חופשית באופן חלקי139מרוקו37חופשית באופן חלקי140טנזניה35לא חופשית141ירדן34לא חופשית141תאילנד34לא חופשית141אוגנדה34לא חופשית144טורקיה33לא חופשית145פקיסטן32חופשית באופן חלקי146אלג'יריה31לא חופשית146עיראק31לא חופשית146כוויית31לא חופשית149גינאה30לא חופשית149ניז'ר30לא חופשית149קשמיר (פקיסטן)30לא חופשית152אנגולה28לא חופשית153ברוניי27לא חופשית154קירגיזסטן26לא חופשית154זימבבואה26לא חופשית156בורקינה פאסו25לא חופשית156קטר25לא חופשית156ג'יבוטי25לא חופשית159האיטי24לא חופשית159מאלי24לא חופשית159עומאן24לא חופשית162קמבודיה23לא חופשית162קזחסטן23לא חופשית164הגדה המערבית22לא חופשית165גבון21לא חופשית165רואנדה21לא חופשית167וייטנאם20לא חופשית168הרפובליקה הדמוקרטית של קונגו18לא חופשית168מצרים18לא חופשית168אתיופיה18לא חופשית168איחוד האמירויות18לא חופשית172אסוואטיני17לא חופשית172הרפובליקה של קונגו17לא חופשית172טרנסניסטריה17לא חופשית175בורונדי15לא חופשית175קמרון15לא חופשית175צ'אד15לא חופשית178ניקרגואה14לא חופשית179לאוס13לא חופשית179ונצואלה13לא חופשית181בחריין12לא חופשית181רוסיה12לא חופשית181דרום אוסטיה12לא חופשית181אוזבקיסטן12לא חופשית185איראן11לא חופשית186קובה10לא חופשית186לוב10לא חופשית186תימן10לא חופשית189סין9לא חופשית189ערב הסעודית9לא חופשית191סומליה8לא חופשית192אזרבייג'ן7לא חופשית192בלארוס7לא חופשית192מיאנמר7לא חופשית195אפגניסטן6לא חופשית196הרפובליקה המרכז אפריקאית5לא חופשית196גינאה המשוונית5לא חופשית196סוריה5לא חופשית196טג'יקיסטן5לא חופשית200סהרה המערבית4לא חופשית201אריתריאה3לא חופשית201צפון קוריאה3לא חופשית203רצועת עזה2לא חופשית203סודאן2לא חופשית205דרום סודאן1לא חופשית205טורקמניסטן1לא חופשית207השטחים הכבושים באופן זמני (אוקראינה)1-לא חופשית

דירוגה של ישראל לאורך השנים

מאז שנת 2014 ישנה, ירידה הדרגתית ועקבית בדירוג של ישראל, שגברה משנת 2023: בתשע השנים שבין תחילת 2014 ל-2022 הייתה ירידה בחמש נקודות מ-81 ל-76, בדוח המסכם את שנת 2022 הייתה עליה בנקודה, ובשנתיים שבין 2023 ל-2025 ירידה בארבע נקודות מ-76 ל-73- הדירוג הנמוך ביותר שלה. המדד מתחלק לשני חלקים: זכויות פוליטיות וחירויות אזרחיות. הירידה בארבע הנקודות הייתה בחירויות הפרט. בשנת 2025 הציון על זכויות פוליטיות היה 34 מתוך 40 ואילו הציון על חירויות אזרחיות היה 39 מתוך 60 בלבד. על פי דו"ח 2025 משנת 2023 החלו ניסיונות של ממשלת ישראל לערער את הרשות השופטת. בתי המשפט המשיכו לבלום ניסיונות של הממשלה להרחיב את סמכויותיה מעבר לגבולות הראויים, אך הם נותרו פגיעים.

דירוג נמוך יותר (הסעיפים CL ו-PR) משמעו מצב חופש טוב יותר; אולם כמות נקודות נמוכה יותר משמעה מצב חופש גרוע יותר.

שנת פרסום הדו"חPRCLסטטוסנקודות 202523חופשית 73 202423חופשית 74 202323חופשית 77 202223חופשית 76 202123חופשית 76 202023חופשית 76 201923חופשית 78 201813חופשית 79 201712חופשית 80 201612חופשית 80 201512חופשית 80 201412חופשית 81 201312חופשית 81 201212חופשית 201112חופשית 201012חופשית 200912חופשית 200812חופשית 200712חופשית 200612חופשית 200513חופשית 200413חופשית 200313חופשית 200213חופשית 200113חופשית 200012חופשית 199913חופשית 199813חופשית 199713חופשית 199613חופשית 199513חופשית 199413חופשית 199322חופשית 199222חופשית 199122חופשית 199022חופשית 198922חופשית 198822חופשית 198722חופשית 198622חופשית 198522חופשית 198422חופשית 198322חופשית 198222חופשית 198122חופשית 198022חופשית 197922חופשית 197822חופשית 197723חופשית 197623חופשית 197523חופשית 197423חופשית 197323חופשית

ראו גם
 מדד הדמוקרטיה
 מדד הפיתוח האנושי

קישורים חיצוניים

 Freedom in the World – האתר הרשמי. 

הערות שוליים

קטגוריה:מדדים
**
קטגוריה:זכויות האדם
קטגוריה:דמוקרטיה